கேள்வி: மாதா நிகால் கவுர் குறித்து விரிவாக சொல்லுங்கள்.
பதில்: மாதா நிகால் கவுர் (''Mata Nihal Kaur'')(இறப்பு 29 செப்டம்பர் 1644) என்பவர் ஆனந்தி, நிகாலோ மற்றும் பாசுசி என்றும் அழைக்கப்படும் மாதா நாட்டி என்று பிரபலமாக அறியப்பட்டவர், பாபா குர்தித்தாவின் மனைவி ஆவார். இவரின் தந்தை பாய் ராமா தாயார் சுக்தேவி ஆவர். இவர்கள் இருவரும் இன்றைய குர்தாஸ்பூர் மாவட்டம் அமைந்துள்ள பட்டாலா பகுதியைச் சேர்ந்த கத்ரி (இனம்) சீக்கியர்கள் ஆவர். 1624ஆம் ஆண்டு ஏப்ரல் 17ஆம் தேதி பாபா குர்தித்தாவுடன் மாதா நிகால் கவுருக்குத் திருமணம் நடைபெற்றது. நிகால் கவுர் ஆறாவது சீக்கியக் குருக்கள் குரு அர்கோவிந்த் மருமகள் ஆவார். இவர், திர் மால் (பிறப்பு 11 சனவரி 1627) மற்றும் ஏழாவது சீக்கிய குருவான குரு ஹர் ராய் (பிறப்பு 18 சனவரி 1630) ஆகிய இரு மகன்களைப் பெற்றெடுத்தார். 1644-ல் குரு அர்கோவிந்த் இறந்த போது, மாதா நானகி பகாலாவில் இடம்பெயர்ந்தது, அர் ராய் மற்றும் குரு அர் கிருசன் ஆகியோரின் குருப்பதவி காலங்களில் நிகால் கவுர் குருவின் குடும்பத் தலைவராக இருந்தார். ஏழாவது குருவின் வளர்ப்பிற்கு இவர் பொறுப்பேற்றார். சீக்கியம் நிறுவிய குரு நானக் இல்லத்தின் ஆன்மீக விழுமியங்களை உட்புகுத்தினார். குருக்களின் தாய்மார்கள் அனைவருக்கும் இருந்தது போல் கருணை, அன்பு, இரக்கம், வீரம், பணிவு போன்றவற்றின் மதிப்பை இளம் குருவுக்குக் கற்பித்தார். மாதா நிகால் கவுர் 1644 செப்டம்பர் 29 அன்று கிராத்பூரில் காலமானார்.